《临湘县崇惠庙词》
宋代·王炎

仙伯兮逍遥，共骑鹤兮云宵。
西弱水兮东瀛洲，超然变化兮不可以留。
农之田兮瘠田，仙弭节兮悯此民而勿去。
白云横兮翠微，石室幽幽兮宜而燕娱。
一窦之泉兮不溢不枯，仙顾而乐兮黄鹄翩其来归。
有龙蛰兮于寒泉，潜而飞兮遥天。
仙吹箫兮击鼓，老农酌醑兮起舞。
仙驭飞龙兮四郊甘雨，旱不为灾兮年谷屡丰，
我民敬恭兮蒙仙之泽无穷。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。